Şaristanê Limassolî yê Kibrisî de kurdan û dostanê înan maçê futbolî yê taximanê Aris-Paphosî ra verî standêk akerd û seba ke PKK lîsteya terorî ra bêro vetene îmzayî arê dayî.
Terefgîranê wird taximan zî eleqeyêko pîl mojna kampanya û îmzayî dayî.Çapemenîye, muxabîr û selahîyetdaranê stadyumî zî bi îmzayan paştî daye kampanya.
Vervatoxa Înîsîyatîfê Cinîyan ê Kurdan ê Kibrisî Gulîstane Akşahîn derheqê standê îmzayan de eşkerayîye daye û da zanayene ke bi seyan kesî verê stadî de îmzayî dayê kampanya.
